Source: http://docplayer.fi/2539788-Hoitoon-paasy-syopataudeissa.html
Timestamp: 2018-04-24 12:50:55+00:00
Document Index: 22023478

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Hoitoon pääsy syöpätaudeissa - PDF
Hoitoon pääsy syöpätaudeissa
Download "Hoitoon pääsy syöpätaudeissa"
1 S T A K E S I N T Y Ö P A P E R E I T A 3 3 / suvi mäklin, marjukka mäkelä Hoitoon pääsy syöpätaudeissa Kysely sairaanhoitopiireille elokuussa 2008 Sosiaali- ja terveysalan tutkimus- ja kehittämiskeskus postimyynti: Stakes / Asiakaspalvelut PL 220, Helsinki puhelin: (09) , (09) (automaatti) faksi: (09) Internet:
2 Suvi Mäklin, Marjukka Mäkelä. Hoitoon pääsy syöpätaudeissa. Kysely sairaanhoitopiireille elokuussa sivua, hinta 10. Helsinki Kirjoittajat ja Stakes Taitto: Christine Strid ISBN (nid.) ISSN (nid.) ISBN (PDF) ISSN (PDF) Stakes, Helsinki 2008 Valopaino Oy Helsinki 2008
3 Esipuhe Suomen Onkologiayhdistys ry selvitti toukokuussa 2008 pääsyä syövän säde- ja lääkehoitoihin Suomessa. Selvityksen kohteena oli 12 keskussairaalaa ja niissä joko sädehoidon tai syövän lääkehoidon aloittaneet potilaat. Selvityksen mukaan syöpähoitoon pääsyn viive on usein tarpeettoman pitkä. Eri keskussairaaloissa keskimääräinen aika syöpäleikkauksesta lääkehoidon aloittamiseen vaihteli vuorokauden välillä ja leikkauksesta sädehoidon aloittamiseen vuorokauden välillä. Peruspalveluministeri Paula Risikko keskusteli syöpähoitojen viiveistä yliopistosairaaloiden syöpätautien ylilääkärien kanssa. Kokouksen jälkeen sosiaali- ja terveysministeriö pyysi Stakesia selvittämään kyselyn avulla, miten nopeasti potilaat eri sairaanhoitopiireissä pääsevät syöpähoitoihin ja miten piirit aikovat poistaa hoitojärjestelmästä johtuvat viiveet syöpähoitoihin pääsyssä. Selvityksen toteutti Terveydenhuollon menetelmien arviointiyksikkö Finohta. Erityisvastuualueiden syöpätautien klinikoiden ylilääkärit sekä Terveydenhuollon oikeusturvakeskuksen ja Stakesin edustajat on kutsuttu syyskuussa peruspalveluministeri Risikon johdolla tarkastelemaan sairaanhoitopiirien tilannetta ja ehdotuksia tämän kyselyn pohjalta. Näiden perusteella laaditaan valtakunnallinen toimintasuunnitelma. Kiitän lämpimästi sairaanhoitopiirien asiantuntijoita, jotka vastasivat kyselyyn huolellisesti ja nopeasti. Lisäksi kiitän kaikkia Stakesin asiantuntijoita, jotka osallistuivat kyselyn suunnitteluun ja toteutukseen tai kommentoivat raportin eri versioita. Toivon, että tulokset ovat hyödyksi suunniteltaessa syöpähoidon toteuttamista Suomessa. Mauno Konttinen pääjohtaja Stakes
4 Sisällys Esipuhe Aineisto ja menetelmät... 7 Tulokset... 8 Viiveet hoitoon pääsyssä... 8 Henkilöstö Laitteet ja tilat Yhteistyö ja työnjako Mahdollisia keinoja viiveiden vähentämiseksi Muita kommentteja sairaanhoitopiireiltä Tietoja muista lähteistä POHdinta Kyselyn etuja ja haittoja Ammattilaisten puute suurin ongelma Hoitoketjujen katkeaminen huolena Tilat, laitteet ja lääkkeet jatkoselvitysten tarve Lähteet Liite 1. Lääkärivajeprosentti erikoisaloittain Liite 2. Sairaalafyysikot ry:n ennuste fyysikoiden sijoittumisesta virkoihin 8/ Liite 3. Sädehoitolaitteet OECD-maissa vuonna
5 AINEISTO JA MENETELMÄT Selvitys toteutettiin lähettämällä kyselylomake kaikkiin sairaanhoitopiireihin. Kyselyssä kartoitettiin viiveitä syöpähoitoihin pääsyssä eri sairaanhoitopiireissä sekä mahdollisia syitä viiveisiin. Kysymykset koskivat syöpää hoitavan terveydenhuollon henkilöstön riittävyyttä, laitteiden ja tilojen soveltuvuutta sekä yhteistyön toimivuutta syövän hoidossa. Lisäksi kysyttiin, millä keinoin syöpähoitojen viiveitä olisi mahdollista vähentää. Kysely osoitettiin ministeriön pyynnöstä sairaanhoitopiirien hallituksille, joiden toivottiin kuulevan kyselyyn vastatessaan piirien johtajia sekä syöpätautien hoidosta vastaavia ylilääkäreitä. Kysely lähetettiin kaikkiin sairaanhoitopiireihin ja vastausaikaa oli vajaa kuukausi, saakka. Nopeasta aikataulusta johtuen ei sairaanhoitopiirejä edellytetty toimittamaan tarkkoja laskelmia viiveistä, vaan kyselyllä koottiin asiantuntijoiden arvioita oman sairaanhoitopiirin tilanteesta. Viivettä ei määritelty kyselylomakkeessa. Tietoja saatiin myös Säteilyturvakeskuksesta sädehoitolaitteiden, Sairaalafyysikot ry:ltä fyysikkojen määrän ja Kunnalliselta työmarkkinalaitokselta onkologien määrän osalta. Tarvittaessa tilanteesta voidaan tehdä lisäselvityksiä esimerkiksi hoitoilmoitusrekisterin, syöpärekisterin ja mahdollisen erillisen laskennan avulla. Kaikki 21 sairaanhoitopiiriä vastasivat kyselyyn. Kaikki eivät kuitenkaan vastanneet jokaiseen kysymykseen ja joistakin sairaanhoitopiireistä lähetettiin useampia vastauslomakkeita. Mikäli samasta sairaanhoitopiiristä saatiin enemmän kuin yksi lomake, tiedot yhdistettiin yhdeksi vastaukseksi. Jos piirin vastaukset poikkesivat toisistaan (esim. eri erikoisaloilla viiveitä eri tavalla), laskettiin pisteytyksen keskiarvo; jos keskiarvo asettui kahden vaihtoehdon väliin, valittiin vastaukseksi huonompi vaihtoehto. Kyselylomakkeessa esitettiin mahdollisia keinoja viiveiden vähentämiseksi ja vastaajia pyydettiin numeroimaan viisi mielestään tärkeintä keinoa (5 = tärkein, 1 = vähiten tärkeä). Keinojen merkityksestä pyydettiin erikseen sairaanhoitopiirien ja niiden syöpäklinikoiden kanta. Vastausten pisteet laskettiin yhteen, jotta voitiin verrata piirien ja syöpäklinikoiden näkemyksiä keskenään. Tulokset on esitetty pääosin taulukoissa, joita täydentävät tekstissä raportoidut sanalliset vastaukset. Yleisimpien kommenttien lisäksi myös yksittäisten sairaanhoitopiirien vastauksia on poimittu esiin. Positiivista palautetta saaneita toimintamalleja esitetään esimerkkeinä. Tuloksia tarkasteltiin suhteessa sairaanhoitopiirien kokoon sekä erityisvastuualueeseen ja yliopistosairaanhoitopiirejä verrattiin muihin sairaanhoitopiireihin.
6 TULOKSET Viiveet hoitoon pääsyssä Syöpäleikkauksiin pääsemisessä arvioitiin viiveitä olevan vain vähän tai ei lainkaan (kuvio 1). Lähes kolmasosa vastanneista arvioi, ettei viiveitä ole lainkaan, ja yli puolet vastaajista arvioi niitä olevan vähän. Sädehoitoon ja syövän lääkehoitoon pääsyssä jakauma oli samansuuntainen; suurin osa vastaajista arvioi viiveitä olevan vähän tai ei lainkaan. Yhdessäkään sairaanhoitopiirissä ei arvioitu olevan paljon viiveitä syöpäleikkauksiin pääsyssä. Sädehoitoon tai syövän lääkehoitoon pääsemisessä viiveitä sen sijaan arvioitiin olevan paljon yliopistosairaanhoitopiireissä, lukuun ottamatta Varsinais-Suomen sairaanhoitopiiriä. Pohjois-Savon sairaanhoitopiirissä viiveitä arvioidaan olevan paljon sekä sädehoitoon että syövän lääkehoitoon pääsyssä, ja kohtalaisesti syöpäleikkauksiin pääsyssä. Helsingin ja Uudenmaan sairaanhoitopiirissä viiveitä arvioitiin olevan paljon syövän lääkehoitoon pääsemisessä ja kohtalaisesti sädehoitoon sekä leikkauksiin pääsemisessä. Pohjois-Pohjanmaan sairaanhoitopiirissä ilmoitettiin paljon viiveitä sädehoidossa, mutta vähän leikkauksiin tai lääkehoitoon pääsemisessä. Pirkanmaan sairaanhoitopiirissä viiveitä oli paljon sädehoitoon, kohtalaisesti lääkehoitoon ja vähän syöpäleikkauksiin pääsyssä. Paras tilanne näyttäisi olevan Etelä-Pohjanmaan ja Keski-Pohjanmaan sairaanhoitopiireissä, joissa ei vastaajien mukaan ole lainkaan viiveitä. Vastaajia pyydettiin myös arvioimaan eri tekijöiden merkitystä mahdollisten viiveiden aiheuttajina (kuvio 2). Suurin merkitys nähtiin olevan lääkäripulalla, muun henkilöstön merkitystä pidettiin pääosin kohtalaisena tai pienenä. Laitteiden merkitys oli kohtalainen ja tilojen pieni, mutta näiden kahden tekijän kohdalla myös vaihtelu oli suurinta eri sairaanhoitopiirien välillä. Potilaan toiveiden vaikutusta pidettiin vähäisenä. Yli 60 prosenttia vastaajista ei nähnyt lääkevalinnoilla merkitystä mahdollisten viiveiden aiheuttajana. Pienemmissä sairaanhoitopiireissä (Itä-Savo, Länsi-Pohja) arvioitiin syöpäleikkauksiin pääsyssä esiintyvien viiveiden olevan satunnaisia, loma-ajoista tai kirurgien puutteesta johtuvia. Sujuvan hoidon arvioitiin olevan ennen muuta operatiivisten erikoisalojen hyvän lääkäritilanteen ansiota % Paljon Kohtalaisesti Vähän Ei lainkaan Syöpäleikkaukset Sädehoito Syövän lääkehoito Kuvio 1. Sairaanhoitopiirien (N = 21) arvio viiveistä syöpähoitoihin pääsyssä, % kaikista
7 lääkärit muu henkilöstö laitteet tilat % lääkevalinnat potilaan toiveet Suuri Kohtalainen Pieni Ei merkitystä Kuvio 2. Piirien (N = 21) käsitys eri tekijöiden merkityksestä syöpähoidon mahdollisten viiveiden aiheuttajana, % kaikista Moni arvioi viiveiden syntyvän kuvantamispalveluissa ja patologiassa, ja niin tutkimus- kuin hoitoprosessinkin eri vaiheissa aiheutuvien vähäisten viiveiden todettiin kumuloituvan ennen leikkausta. Erikseen mainittiin urologien vähäisyydestä johtuvat viiveet eturauhassyöpäpotilaiden radikaaliprostatektomioissa (Pirkanmaa), leikkaussalihoitajien puute (HUS) sekä yliopistolliseen sairaalaan keskitetyissä hoidoissa olevat jonot (Satakunta, Kymenlaakso). Sädehoitoon pääsyn viiveiden katsottiin aiheutuvan ennen kaikkea lääkäripulasta: lääkärivirkoja on täyttämättä; virkapohjia ei ole riittävästi; koulutettavien lääkäreiden ohjaus vie seniorilääkäreiden aikaa; sädehoidon suunnittelutarkkuus on muuttunut aiempaa vaativammaksi. Esimerkiksi Pirkanmaalla STUK:n suositusten mukainen laskennallinen tarve on seitsemän sädehoidon erikoislääkäriä, ja tällä hetkellä sädehoidossa on vakinaisesti 2,5 erikoislääkäriä. Lääkäreiden lisäksi pulaa todettiin olevan myös fyysikoista, röntgenhoitajista sekä sädehoidon laiteresursseista. Monesta sairaanhoitopiiristä potilaat lähetetään sädehoitoon yliopistollisiin tai muihin suurempiin keskussairaaloihin, ja viiveet hoitoon pääsyssä riippuvat näiden jonotilanteesta. Oulun yliopistollinen sairaala vastaa koko Pohjois-Suomen sädehoidoista, joten siellä esiintyvät jonot aiheuttavat viivettä useassa sairaanhoitopiirissä. Henkilökuntapulaa pidettiin yleisimpänä syynä myös syövän lääkehoidossa esiintyviin viiveisiin. Puutetta on niin oman sairaalan onkologeista, konsultoivista onkologeista kuin sytostaattipoliklinikan sairaanhoitajistakin. Henkilökunnan vähäisyys aiheuttaa monin paikoin satunnaisia viiveitä etenkin kesäloma-aikaan sekä yllättävien sairaslomien tai ruuhkahuippujen vuoksi. Moni sairaanhoitopiiri toimii yhden onkologin varassa, mikä tekee hoitojärjestelmistä erittäin haavoittuvaisia. Lisäksi viiveitä raportoitiin aiheutuvan diagnostiikassa, radiologian ja patologian resurssipulan takia. Viiveettömyydestä kiitettiin toimivia onkologipalveluja (Itä-Savo), sekä henkilökunnan venymistä henkilöstöpulasta huolimatta (Länsi-Pohja).
8 Henkilöstö Kyselyn toisessa osassa kartoitettiin tarkemmin sairaanhoitopiirien näkemyksiä henkilöstön riittävyydestä ja vaihtuvuudesta. Kaikista syöpää päätyönään hoitavista terveydenhuollon ammattihenkilöistä suurin puute on onkologeista (taulukko 1); ainoastaan kahdessa sairaanhoitopiirissä onkologeja todetaan olevan riittävästi ja yli puolet vastaajista ilmoitti, että onkologeista on vaikea puute. Radiologien riittävyys suhteessa tarpeeseen vaihtelee sairaanhoitopiireittäin, mutta suurin pula näyttää olevan HYKS:n ja TYKS:n erityisvastuualueilla. Kirurgien, muiden erikoislääkärien, röntgenhoitajien ja muiden ammattilaisten puute on pääosin satunnaista. Muista ammattiryhmistä mainittiin erikseen fyysikot ja syöpäsairaanhoitajat. Säteilyturvakeskuksen suosituksen mukaan sädehoitoon pätevöityneillä lääkäreillä tulisi olla potilasta vuodessa. Arvio tällaisten lääkärien potilasmääristä saatiin viidestätoista sairaanhoitopiiristä, jotka kaikki totesivat uusia potilaita olevan vuosittain yli 250 lääkäriä kohti. Varsinais-Suomen sairaanhoitopiirissä arvioitiin potilaita olevan vuosittain noin 450 yhtä sädehoitoon pätevöitynyttä lääkäriä kohti. Vain noin viidesosassa sytostaattipoliklinikoista on kylliksi lääkäreitä ja muun henkilöstön osalta tilanne on vain hieman parempi (taulukko 2). Paras tilanne on Etelä-Pohjanmaan sairaanhoitopiirissä, jossa sekä lääkäreitä että muuta henkilöstöä on riittävästi. Merkittävä henkilöstövajaus molemmissa ryhmissä on puolestaan Pirkanmaan, Keski-Suomen, Kymenlaakson ja Pohjois-Savon sairaanhoitopiireissä. Terveydenhuollon ammattihenkilöstön vaihtuvuus koettiin pääasiassa pieneksi (taulukko 3). Pirkanmaan ja Varsinais-Suomen sairaanhoitopiireissä korostettiin syöpätauteja hoitavien ammattilaisten sitoutuneisuutta selityksenä vähäiseen vaihtuvuuteen. Pohjois-Savossa puolestaan tilanne on päinvastainen; syöpätautien erikoisalalta on erityisesti viime vuosina hakeuduttu muualle. Lisäksi terveyskeskuslääkäreiden vaihtuvuuden arvioitiin vaikuttavan erikoissairaanhoidon sujuvuuteen. Taulukko 1. Sairaanhoitopiirien (N = 21) käsitys syöpää päätyönään hoitavien terveydenhuollon ammattihenkilöiden riittävyydestä suhteessa tarpeeseen, n (%) Riittävästi Satunnaista puutetta Vaikea puute Onkologit 2 (10 %) 6 (29 %) 13 (62 %) Radiologit 9 (43 %) 8 (38 %) 4 (19 %) Kirurgit 10 (48 %) 11 (52 %) - Muut erikoislääkärit 6 (29 %) 14 (67 %) - Röntgenhoitajat 9 (43 %) 9 (43 %) 3 (14 %) Muut, mitkä 7 (33 %) 7 (33 %) 2 (10 %) Taulukko 2. Sairaanhoitopiirien (N = 21) käsitys henkilöstön riittävyydestä sytostaattipoliklinikalla vuosittain hoidettavaan potilasmäärään nähden, n (%) Riittävästi Hieman vajausta Merkittävä vajaus Lääkärit 4 (19 %) 7 (33 %) 10 (48 %) Muu henkilöstö 6 (29 %) 11 (52 %) 4 (19 %) Taulukko 3. Sairaanhoitopiirien (N = 21) käsitys terveydenhuollon ammattihenkilöstön vaihtuvuudesta, n (%) Suuri Kohtalainen Pieni Ei merkitystä 1 (5 %) 3 (14 %) 15 (71 %) 2 (10 %) 10
9 Eri ammattiryhmistä ylivoimaisesti eniten ongelmia aiheuttaa lääkäreiden, erityisesti onkologien, mutta myös muiden erikoislääkäreiden puute. Niukkuutta koetaan olevan sekä avoimiin virkoihin hakijoista että virkapohjista. Muihin Pohjoismaihin verrattuna lääkäreiden virkamääriä pidettiin alimitoitettuina hoidon vaativuuteen ja potilasmääriin nähden, ja onkologian ja sädehoidon erikoislääkäreiden koulutuspaikkoja todetaan olevan liian vähän. Myös radiologeista on puutetta, mikä heikentää kuvantamistutkimusten saatavuutta. Muista ammattiryhmistä erikseen mainitaan fyysikot sekä teho-osaston hoitohenkilöstö, joiden puute aiheuttaa ongelmia. Laitteet ja tilat Sädehoitolaitteiden ja sädehoidon oheislaitteiston määrä ja ikä vastaa tarvetta viidessä sairaanhoitopiirissä ja yhtä monessa on pientä laitevajausta (taulukko 4). Kysymykseen ovat vastanneet vain sädehoitoa antavat sairaanhoitopiirit sekä yksi piiri, jossa laitteiden asentaminen on meneillään. Kahdessa sairaanhoitopiirissä on merkittävä laitevajaus; toisessa näistä uuden sädehoitolaitteen hankinta ja vastaava henkilöstölisäys on suunnitteilla vuodelle 2009 (Satakunta). Normaalikäytössä sädehoitolaitteet ovat kymmenessä sairaanhoitopiirissä ja kahdessa raportoidaan olevan ylikuormitusta. Kymenlaaksossa ylikuormituksen koetaan aiheutuvan siitä, että yksi sädehoitolaite on alueelle liian vähän. Pohjois-Pohjanmaalla syyksi puolestaan nähdään vanhan lineaarikiihdyttimen huono teho. Pirkanmaan sekä Helsingin ja Uudenmaan sairaanhoitopiirit täydensivät vastausta kertomalla, että sädehoitoja annetaan myös iltaisin virka-ajan ulkopuolella. Vajaakäyttöä ei raportoitu. Syöpäpotilaiden hoitotilojen koetaan vastaavan tarvetta (taulukko 5) ainoastaan viidessä sairaanhoitopiirissä (Keski-Suomi, Lappi, Pirkanmaa, Pohjois-Karjala ja Päijät-Häme). Kahdeksassa sairaanhoitopiirissä tiloja pidetään soveltuvina, mutta niukkoina ja kahdeksan piiriä piti tilojaan puutteellisina niin kooltaan kuin sopivuudeltaankin. Useassa sairaanhoitopiirissä suunnitellaan parhaillaan syöpähoidon tilojen remonttia. Vastauksissa korostettiin myös huolta siitä, että tulevaisuudessa syöpien määrän kasvu ja hoitojen monimutkaistuminen lisää tilantarvetta entisestään. Taulukko 4. Sairaanhoitopiirien (N = 12) käsitys sädehoitolaitteiden ja sädehoidon oheislaitteiston määrä ja ikä suhteessa tarpeeseen, n (%) Vastaa tarvetta Pientä laitevajausta Merkittävä laitevajaus 5 (42 %) 5 (42 %) 2 (17 %) Taulukko 5. Sairaanhoitopiirien (N = 21) käsitys syöpäpotilaiden hoitotilojen riittävyydestä ja soveltuvuudesta suhteessa tarpeeseen, n (%) Vastaa tarvetta Tilat soveltuvat, mutta niukat Tilat suuret, mutta sopimattomat Tilat puutteelliset sekä kooltaan että sopivuudeltaan 5 (24 %) 8 (38 %) - (0 %) 8 (38 %) 11
10 Yhteistyö ja työnjako Yhteistyö syövän hoidossa toimii erityisvastuualueilla pääosin hyvin, jopa ihanteellisesti (taulukko 6). Yhteistyön koetaan toimivan erinomaisesti TAYS:n erityisvastuualueella, jossa runsaasti kiitosta sai eri sairaaloiden välinen yhteistyö, erityisesti Etelä-Pohjanmaan ja Vaasan sairaanhoitopiirien välinen yhteistyön kehittämishanke, SyteV. SyteV-projektissa määritellyt säännölliset tapaamiset ja yhteiset hoitolinjaukset edistävät työnjaon saumattomuutta ja huomautettavaa oli lähinnä yhteistyössä perusterveydenhuollon kanssa. Suuria ongelmia raportoitiin ainoastaan OYS:n erityisvastuualueella, mutta vastaajat tarkensivat näiden johtuvan onkologi- ja gastroenterokirugipulasta alueen keskussairaaloissa. Yhteistyön todettiin kuitenkin olevan mutkatonta ja hengeltään joustavaa. Taulukko 6. Sairaanhoitopiirien (N = 21) käsitys yhteistyön toimivuudesta syövän hoidossa erityisvastuualueilla, n (%) Ihanteellisesti Hyvin Pieniä ongelmia Suuria ongelmia 2 (10 %) 15 (71 %) 3 (14 %) 1 (5 %) Mahdollisia keinoja viiveiden vähentämiseksi Kyselylomakkeessa pyydettiin arvioimaan sekä sairaanhoitopiirin että syöpäklinikan näkökulmasta keinoja, joilla syöpähoitojen viiveitä on mahdollista vähentää. Vaihtoehtoja oli yksitoista, joista pyydettiin valitsemaan viisi tärkeintä keinoa sekä asettamaan ne tärkeysjärjestykseen. Tärkein viidestä sai 5 pistettä, seuraavaksi tärkein 4 pistettä jne. Luettelossa oli tilaa myös muiden keinojen lisäämiseen, mutta vain satunnaisia uusia ehdotuksia saatiin: viivettä lähetteiden saapumisessa syöpäpoliklinikalle tulee vähentää, henkilöstön täydennyskoulutusta ja erityisesti koulutusta hoitojen kiireellisyyden arvioinnista lisättävä. Taulukossa 7 on esitetty sairaanhoitopiirien ja syöpäklinikoiden antamat pisteet yhteen laskettuina. Tärkeimpinä keinoina viiveiden vähentämiseen pidettiin virkojen täyttöasteen ja hoitoprosessien parantamista, syöpätautien alan houkuttelevuuden lisäämistä sekä hoidon porrastuksen tehostamista. Syöpäklinikoiden vastauksissa tärkeimmäksi nousi vakanssien lisääminen, kun sairaanhoitopiirit antoivat tälle vaihtoehdolle vain hajaääniä. Syöpäklinikat kokivat myös lisäinvestoinnit hoitolaitteisiin hieman tärkeämmäksi kuin sairaanhoitopiirit, jotka puolestaan korostavat syöpäklinikoita enemmän keskittymistä kustannusvaikuttavuudeltaan parhaisiin hoitoihin. Uusien hoitojen käyttöönottoa pidettiin vähiten tärkeänä korjauskeinona. 12
11 Taulukko 7. Tärkeimmät keinot syöpähoitojen viiveiden vähentämiseksi. Raportoitu erikseen sairaanhoitopiirien ja syöpäklinikoiden antamat pisteet (5 = tärkein, 1 = vähiten tärkeä) sekä molemmat yhteenlaskettuina Keinot Virkojen täyttöasteen parantaminen Yhteenlasketut pisteet (shp:t ja syöpäklinikat) Sairaanhoitopiiri Syöpäklinikka Hoitoprosessien parantaminen Syöpätautien alan houkuttelevuuden lisääminen Vakanssien lisääminen Hoidon porrastuksen parantaminen Sairaanhoitopiirien sisäisten voimavarojen uudelleen jakaminen Keskittyminen kustannusvaikuttavuudeltaan parhaisiin hoitoihin Muutokset henkilöstön työnjaossa Lisäinvestoinnit hoitolaitteisiin Ylitöiden houkuttelevuuden lisääminen Uusien hoitojen käyttöönotto Muita kommentteja sairaanhoitopiireiltä Kyselylomakkeeseen oli varattu tilaa muille kommenteille, joita saatiinkin paljon. Suurin osa vastauksista liittyi henkilöstöön tai yhteistyöhön, eikä laitteita tai tiloja kommentoitu tässä kohdassa lainkaan. Muutamassa vastauksessa korostetaan sitä, että viiveitä aiheutuu tutkimuksiin pääsyssä, diagnostiikassa sekä potilaiden siirtyessä erikoisalalta toiselle tai eri sairaalaan. Keskittämiseen otettiin kantaa vain yhdessä vastauksessa, jossa todettiin sen olevan edelleen järkevää lasten syöpähoitojen osalta. Vastauksissa painotetaan yhteistyön merkitystä. Syöpäpotilaan kokonaisvaltainen hoito edellyttää toimivaa työnjakoa paitsi eri erikoisalojen välillä, myös eri sairaaloiden ja terveyskeskusten välillä. Yliopistosairaalan ja keskussairaalan välisestä yhteistyöstä kiitettiin toimivaksi malliksi Päijät-Hämeessä sijaitsevaa satelliittiyksikköä, jonka syöpälääkärit ovat Pirkanmaan sairaanhoitopiirin ja muu henkilökunta pääasiassa Päijät-Hämeen keskussairaalan palveluksessa. Yliopistosairaalan vastuulla on hoidon toteutus ja seuranta sekä erikoistumiskoulutuksen suunnittelu ja ohjaus. Suuremman yksikön koetaan helpottavan rekrytointia, sijaisten saantia, toiminnan kehittämistä ja kuormitushuippujen hoitamista. Monissa kyselyn kohdissa nousi esiin henkilöstövaje onkologien, fyysikoiden, radiologien, patologien sekä syöpään erikoistuneiden kirurgien kohdalla. Useampi vastaaja huomauttaa myös palliatiivisen erikoisosaamisen puutteesta. Syöpätautien erikoislääkäreiden koulutusta vaaditaan lisättäväksi ja eräänä keinona ehdotetaan, että keskussairaaloilla olisi nykyistä laajempi oikeus kouluttaa onkologeja yhteistyössä yliopistojen kanssa. Vastauksissa muistutetaan myös, että syöpätautien erikoisala on raskas ja erityisesti pienet, 1 2 onkologin yksiköt kaipaavat tukea. 13
12 Esimerkiksi Varsinais-Suomen sairaanhoitopiirissä on saatu myönteistä palautetta syövän hoidon hajauttamisesta aluesairaaloihin, joissa syöpätautien klinikan lääkäri on käynyt pitämässä vastaanottoa sekä suorittanut konsultaatiokäyntejä osastoille. Ongelmien ja niihin sovellettavien ratkaisujen muistutetaan olevan kuitenkin erilaisia eri sairaanhoitopiireissä eikä yliopistosairaaloiden tilannetta voi yleistää koko Suomeen. Sairaanhoitopiirien potilasmäärät ja resurssit vaihtelevat, mutta myös maantieteelliset olosuhteet kuten pitkät välimatkat vaikuttavat toimintaan. Aluesairaaloissa kiertävän syöpälääkärin lisäksi ehdotetaan myös teknologian hyödyntämistä, esimerkiksi videovälitteisiä konsultaatioita. Tietoja muista lähteistä Erikoislääkärien määrää ja sen kehitystä vuoteen 2015 mennessä on arvioitu laskemalla eläkepoistuman ja valmistuvien välinen erotus: syöpätautien erikoisalan arvioitiin kasvavan noin kolmanneksella (Kajantie ym. 2006). Sairaaloiden työvoimatilannetta syksyllä 2007 kartoittaneen selvityksen mukaan virkamäärä syöpätautien erikoisalalla oli 150,6 ja lukumääräinen vaje oli 16,2 (liite 1). Vastaavat luvut radiologian erikoisalalla olivat 470,3 ja 44,5; yleiskirurgian 324,9 ja 24,5; sekä patologian erikoisalalla 152 ja 12. Radiologian, yleiskirurgian ja patologian osalta lukuihin on suhtauduttava varauksella, sillä niistä ei voida eritellä, kuinka suuri osa työskentelee syövänhoidossa. (Kunnallinen Työmarkkinalaitos.) Sairaaloissa työskentelee yhteensä 83 pätevöitynyttä ja 14 erikoistuvaa sairaalafyysikkoa. Sairaalafyysikoista on pulaa etenkin keskussairaaloissa, sillä pätevät fyysikot hakeutuvat useimmin yliopistosairaaloihin. Sairaalafyysikot ry:n arvion mukaan (Mika Teräs, henkilökohtainen tiedonanto) tarvittaisiin 3 4 uutta koulutusvirkaa, jotta eläkkeelle jäävien osuus kyettäisiin korvaamaan. (Liite 2.) Suomessa on Säteilyturvakeskuksen mukaan (Petri Sipilä, henkilökohtainen tiedonanto) yhteensä 34 kiihdytintä, joista 26 monienergisiä. Monienerginen kiihdytin on laite, jolla voidaan antaa kaikkia ulkoisen sädehoidon edellyttämiä hoitoja. Yliopistosairaaloiden lisäksi sädehoitolaitteita on kuudessa keskussairaalassa. Laitteet ovat keskimäärin noin seitsemän vuotta vanhoja: Helsingissä on käytössä vanhin yksienerginen laite (17v) ja Oulussa vanhin monienerginen laite (15v), kun laitteiden ikä on keskimäärin 7,2 vuotta. STUK arvioi Suomessa olevan 6,4 kiihdytintä miljoonaa asukasta kohti, mikä vastaa pohjoismaista tasoa. Yhdysvalloissa laitteita on jonkin verran enemmän (noin 8,1/milj.asukasta) ja Länsi-Euroopassa puolestaan vähemmän (noin 4/milj.asukasta). OECD:n tilastojen mukaan Suomessa on 8,9 sädehoitolaitetta miljoonaa asukasta kohti, mikä on hieman enemmän kuin OECD-maiden keskiarvo (6,9) (liite 3). Väkilukuun suhteutettu määrä Suomessa on pysynyt melko tasaisena vuodesta 1980 lähtien. (OECD Health Data 2008) STUK:n mukaan uusia laitteita lisätään kuitenkin vuonna 2009 ainakin Helsinkiin ja Joensuuhun. Laitemäärien lisääminen vaatii osaavaa henkilökuntaa, josta tämän selvityksen mukaan on pulaa. Hoidon tehostamista on systemaattisesti tarkastellut J.A.Muir Gray (2007). Hän luettelee kirjassaan seuraavat kysymykset (taulukko 8), jotka pitäisi esittää, kun pyritään parantamaan terveydenhuollon tuottavuutta. Suomalaiset tuotantotalouden asiantuntijat ovat nostaneet samoja ratkaisuja harkittavaksi yhdessä terveydenhuollon ammattilaisten kanssa suunnitellen. Kaikkia näitä alueita ei katettu kyselyssämme. 14
13 Taulukko 8. Kysymyksiä pohdittavaksi pyrittäessä parantamaan terveydenhuollon tuottavuutta (J.A. Muir Gray 2007) 1. Voidaanko rakennuksia ja laitteita käyttää tehokkaammin? 2. Voidaanko varastoja pienentää? 3. Voidaanko tukipalvelujen toimintaa järkevöittää? 4. Voidaanko kliinikoiden (ja potilaiden) odotusaikoja vähentää? 5. Hoidetaanko potilaita sopivimmassa paikassa? 6. Voisiko hoidon antaa vähemmän koulutettu henkilöstö? 7. Voidaanko tarvikkeita ja laitteita hankkia halvemmalla? 15
14 POHDINTA Kyselyn etuja ja haittoja Kaikki sairaanhoitopiirit vastasivat kesälomien aikana tehtyyn kyselyyn nopeasta aikataulusta huolimatta. Eri sairaanhoitopiireissä tavoitettiin kyselyyn vastaajia vaihtelevasti, mikä saattaa heijastua myös tuloksiin. Joissakin sairaanhoitopiireissä vastaukset ovat ainoastaan syöpätautien erikoislääkärin arvioita, toisissa vastauksia on koottu laajastikin eri erikoisaloilta. Kyselyä ei ulotettu yksityissektorille, jossa muutamat yksiköt antavat syöpähoitoja. Sairaanhoitopiirien hallitusten panos kyselyyn vastaamisessa vaihteli. Jotkut totesivat, ettei ollut mahdollista toteuttaa kyselyä pyydetyllä tavalla, koska sitä ei voitu sovittaa piirien hallitusten aikatauluihin, joten asia vietiin sairaanhoitopiirien hallituksiin vain tiedoksi. Aikataulusta johtuen ei ollut mahdollista pyytää piirejä tarkentamaan tai korjaamaan vastauksiaan suhteessa alustaviin tuloksiin, mutta tämä selvitys lähetetään heti valmistuttuaan kaikkien sairaanhoitopiirien käyttöön. Sairaanhoitopiirin asiantuntijoiden arviot ministeriön kiinnostuksen aiheista viiveistä syöpähoitoihin pääsyssä ja viiveiden syistä ovat subjektiivisia, kuten kyselyn saatteessa korostettiinkin. Kyselylomakkeessa ei määritelty viivettä ja eri vastaajat ovat todennäköisesti tulkinneet sen eri tavoin, mikä tulee muistaa tuloksia tulkittaessa. Suuret linjat lienee kuitenkin mahdollista saada selville, kun kysymykset strukturoidaan ja annetaan vain muutamia vastausvaihtoehtoja. Eräs vastaaja huomauttikin, että asiantuntijoiden arvio oman piirin tilanteesta voi antaa hyödyllisempää tietoa kuin tilastojen pohjalta tehdyt vertailut. Toisaalta riskinä on tarkoitushakuinen vastaaminen varsinkin tilanteessa, jossa tietoja kootaan terveyspoliittisen päätöksenteon pohjaksi. Useisiin ministeriön alkujaan esittämiin kysymyksiin saatiin luotettavia vastauksia muista lähteistä, joten kyselyä voitiin keventää. OECD:n ja Säteilyturvakeskuksen tilastot sekä Kunnallisen työmarkkinalaitoksen työvoimaselvitys olivat hyviä lähteitä myös siksi, että ne antoivat vertailutietoja oman maamme julkisen terveydenhuollon tai syöpätautien alan ulkopuolelta. Ammattilaisten puute suurin ongelma Sairaanhoitopiirien tilanteet syöpähoitojen viiveiden osalta vaihtelevat, kuten osoitti jo Onkologiyhdistyksen keväällä 12 sairaalassa tekemä selvitys. Viiveitä ei kuitenkaan nähdä kaikkialla kovin vakavina. Järjestelmällisiä sairaanhoitopiirin koon tai sijainnin mukaan ilmeneviä eroja ei tullut ilmi, kun ryhmittelimme vastaukset alueen tai asukasmäärän mukaan. Ongelmat eivät myöskään näytä kertyvän kovin raskaasti vain muutamiin sairaanhoitopiireihin, vaan jokainen raportoi joitakin viiveitä aiheuttavia tekijöitä. Syövän lääkehoidon tai sädehoidon käynnistymisessä arveltiin olevan enemmän viiveitä kuin leikkaushoidoissa. Suurimpana syynä nähtiin puutteet osaavien ammattilaisten, etenkin lääkärien saatavuudessa, ja varsinkin onkologeista koettiin olevan pulaa. Vuoden 2007 kartoitus sairaaloiden työvoimatilanteesta osoitti pulan olevan samaa luokkaa kuin useilla muillakin erikoisaloilla. Huolta aiheuttanee odotettavissa oleva syöpätautien ilmaantuvuuden kasvu ja parantuneiden hoitotulosten myötä pitkittyvät seuranta-ajat; molemmat lisäävät onkologitarvetta, kuten Kajantien ym. selvityksessä on esitetty. Myös syöpähoitoja yhä runsaammin tarjoava yksityissektori ja uusia syöpälääkkeitä kehittävä lääketeollisuus kaipaavat onkologien panosta. 16
15 Hoitoketjujen katkeaminen huolena Lääkäreiden lisäksi pulaa todettiin olevan myös fyysikoista, röntgenhoitajista sekä teho-osastojen henkilöstöstä. Syöpien hoidossa työryhmän yhdenkin kriittisen jäsenen puuttuminen voi vaikeuttaa hoitoketjun sujumista selvästi. Korjauskeinoina henkilöstöpulaan pidettiin ennen kaikkea virkojen täyttöasteen parantamista ja alan houkuttelevuuden lisäämistä, sekä syöpäklinikoiden näkökulmasta myös vakanssien lisäämistä. Piirin tai klinikan näkökulmasta koulutusmäärien lisääminen on kuitenkin hidas tie. Kun koulutustarpeita tarkastellaan yhden erikoisalan näkökulmasta, voi osaoptimoinnin riski unohtua: pulan korjaaminen yhdellä suunnalla voi pahentaa tilannetta toisilla erikoisaloilla. Lääkärien vaihtuvuutta ei juuri pidetty ongelmana, mutta hoitoketjun sujuvuuden osalta nousi kommenteissa esiin huoli terveyskeskuslääkärien suuresta vaihtuvuudesta, joka haittaa myös syöpähoitojen toteutumista. Hoitoketjujen tarkastelu vaatisi kuitenkin selvitystä, johon osallistuisivat myös perusterveydenhuollon edustajat. Sinänsä alueellista yhteistyötä pidettiin toimivana ja kuvattiin useita esimerkkejä, joissa hoitoketjuja oli rakennettu uudella ajattelutavalla kaikkien tyytyväisyydeksi. Hoitoprosessien parantamisen ja hoidon porrastuksen tehostamisen arvioitiin olevan mahdollisia keinoja syöpähoitojen viiveiden vähentämisessä. Potilaan toiveiden nähtiin vaikuttavan hoidon sujuvuuteen tai viiveisiin vain vähän. Tätä lääkärien arviota sekä potilaitten toiveiden yleisyyttä ja laatua tulisi kenties selvitellä erikseen. Saman lääkärin hoidossa pysyminen on varsin yleinen toive vakavia tauteja sairastavilla. Suomessa ei kovin runsaasti käytettäne mahdollisuutta hakeutua hoitoon oman sairaanhoitopiirin ulkopuolelle, saati ulkomaille; näiden vaihtoehtojen osalta lisäselvitykset toiveista ja mahdollisuuksista voisivat tarjota uusia palasia peliin. Tilat, laitteet ja lääkkeet Laitteiden ja tilojen aiheuttamia viiveitä oli jonkin verran, mutta useilla sairaaloilla oli jo suunnitelmissa laite- tai tilauudistuksia. Laitteiden ja tilojen käytöstä virka-ajan ulkopuolella ei kysytty erikseen, mutta kaksi piiriä kertoi spontaanisti työtä tehtävän myös iltaisin; tämä on eräs keino viiveiden hallintaan. Laitteiden tehokäyttö työpäivää pidentämällä edellyttänee yleensä lisävirkoja eikä työvoimapulan vallitessa onnistu. Lääkevalinnoilla ei juuri nähty olevan merkitystä viiveisiin, eikä yksikään vastaajista ottanut lääkkeitä esiin sanallisissa kommenteissa. Tämä yllätti, sillä juuri syöpien hoitoon tarkoitetut uudet, kalliit lääkkeet ovat toistuvasti nousseet esiin tärkeinä arviointikohteina sairaanhoitopiirien ja Finohtan yhteisessä HALO-ohjelmassa, jossa tavoitteena on uusien terveydenhuollon menetelmien hallittu käyttöönotto. Joko kysymys oli muotoiltu epäselvästi tai sitten vastaajat eivät tarkastelleet syöpähoitojen voimavaroja yhtenä kokonaisuutena, kehysbudjetoinnin kautta. Myös yksityissektorilla voidaan syöpien hoitoon määrätä kalliita lääkkeitä, jotka tulevat sairausvakuutuksesta maksettaviksi potilaan vuosittaisen maksukaton ylittyessä. Tämä ei toki vaikuta sairaaloiden budjetteihin, mutta on syytä ottaa huomioon syöpähoitojen kokonaistilannetta tarkasteltaessa. Rakennusten ja laitteiden tehokkaampaa käyttöä sädehoidon näkökulmasta tulisi miettiä yksityiskohtaisemmin; avovastausten mukaan ainakin Pirkanmaan sekä Helsingin ja Uudenmaan sairaanhoitopiireissä sädehoitoa annetaan iltaisin virka-ajan ulkopuolella. 17
16 Jatkoselvitysten tarve Tämä nopeasti toteutettu kysely valottaa monia puolia maamme syöpähoidon tilanteesta. Sen suurin heikkous on perustuminen arvioihin; kysymyksiä ei tällä nopealla aikataululla ollut järkevää asettaa muotoon, joka olisi vaatinut primääritiedon keräämistä. Kysely ei myöskään valottanut kaikkia seikkoja, jotka voivat olla viiveiden taustalla tai auttaa niiden korjaamisessa; esimerkiksi työnjako tuli esiin vain viitteellisesti. Muir Grayn esittämiä terveydenhuollon tehostamiseen liittyviä kysymyksiä (taulukko 8) kannattaakin pohtia syöpähoitojen viiveitä karsittaessa. Potilaan kannalta sopivimman hoitopaikan kysymys liittyy läheisesti vastaajien huoleen erikoissairaanhoidon ja perusterveydenhuollon yhteistyössä esiintyvistä ongelmista. Hoitojen keskittämiseen ei tässä puututtu, ei myöskään tukipalvelujen toimintaan eikä työnjakokysymyksiin. Tarvikkeiden ja laitteiden hankkiminen halvalla puolestaan liittyy esimerkiksi geneerisiin lääkkeisiin ja lääkevalintoihin. Syöpätautien hoidosta on saatavilla runsaasti tietoja. Hoitoviiveiden ja niiden syiden arviointi olemassa olevan tiedon avulla on kuitenkin hankalaa, sillä viiveet koostuvat monesta eri seikasta, jota ei syöpätautien kohdalla - toisin kuin esimerkiksi ensihoidossa - ole totuttu tarkastelemaan kohta kohdalta, saati kokonaisuutena. Syöpätautien moninaisuus tarkoittaa myös, että diagnostiikka ja hoito jakautuvat lukuisille erikoisaloille, eikä kattavaa kuvaa siksi voi muodostaa. Viiveen eri vaiheiden analysointi sekä laadullisin että määrällisin menetelmin auttaisi ymmärtämään tätä mutkikasta ilmiötä. Syöpähoitojen kustannusten kasvua Suomessa on arvioitu Syöpäjärjestöjen teettämässä selvityksessä (Mäklin S & Rissanen P, 2006). Toiminnan suunnitteluun tarvittavia tietoja on saatavissa myös Syöpäjärjestöjen tilastoista ja muista terveydenhuollon rekistereistä. Tulossa oleva kansallinen potilaskertomusjärjestelmä antaa aivan uusia tapoja koota ja analysoida tietoa toiminnan ohjauksen tarpeisiin. Kauaskantoisten päätösten pohjaksi toivottavan tiedon hankinta on hyvä suunnitella yhdessä tiedon käyttäjien kanssa sekä varata sen kokoamiseen ja tulkintaan kylliksi aikaa. 18
17 Lähteet Kajantie, M., Halila, H., Ihalainen, J. & Vänskä, J.(2006). Erikoislääkärien määrän kehitys vuoteen Pystytäänkö eläkepoistuma korvaamaan uusilla spesialisteilla? Suomen Lääkärilehti 2006;38: Muir Gray, J. A. (2007). How to get better value health care. Offox Press, Oxford. Mäklin, S. & Rissanen, P. (2006). Syöpien aiheuttamat kustannukset. Hoito- ja tuottavuuskustannusten kehitys vuosina ja ennuste niiden muutoksista vuoteen Suomen Syöpäyhdistyksen julkaisuja nro 67, Helsinki. OECD. Health Data Health care resources. Medical Technology. Radiation therapy equipment. irdes.fr/ecosante/download/oecdhealthdata_frequentlyrequesteddata.xls Sairaaloiden lääkärien työvoimatilanne Kunnallinen työmarkkinalaitos. fi/files/0f3d2edfbc5d47bba2c8bce426e47349 Sairaalafyysikot ry. Teräs, M. (2008). Tilastoja sairaalafyysikoista Suomessa. Henkilökohtainen tiedonanto ja Sairaalafyysikot ry. Sairaalafyysikoiden sijoittuminen virkoihin. Ennuste 8/ fi/materiaalia/sf-sijoittuminen_virkoihin-ennuste.pdf Säteilyturvakeskus. Sipilä, P. (2008). Sädehoitolaitteet Henkilökohtainen tiedonanto
18 Liite 1. Lääkärivajeprosentti erikoisaloittain (Kunnallinen työmarkkinalaitos) Perinnöllisyyslääketiede Nuorisopsykiatria Lastenpsykiatria Kl. kemia Yleislääketiede Psykiatria Päivystys Lastenkirurgia Syöpätaudit Kl. fysiologia ja isotooppilääketiede Sisätaudit Kl. neurofysiologia Radiologia Keuhkosairaudet ja allergologia T yöterveyshuolto Lastenneurologia Silmätaudit YHT EENSÄ Kl. hematologia Reumatologia Patologia Urologia F ysiatria Yleiskirurgia Neurologia Ortopedia ja traumatologia Kl. mikrobiologia Anestesiologia ja tehohoito Sekalaiset erittelyt yhteensä Erikoisalaan sitomaton*** Korva-, nenä- ja kurkkutaudit Neurokirurgia Verisuonikirurgia Naistentaudit ja synnytykset G astroenterologia Kardiologia Lastentaudit Endokrinologia Käsikirurgia Plastiikkakirurgia Ihotaudit ja allergologia Gastroenterologinen kirurgia Nefrologia Sydän - ja rintaelinkirurgia Infektiosairaudet 1,9 1,5 1,5 6,4 6,0 6,0 5,9 5,1 4,8 4,8 4,8 4,8 4,6 4,4 4,3 3,8 3,1 3,0 2,9 2,9 10,8 10,6 10,0 9,8 9,4 9,3 9,3 9,0 8,8 8,5 7,9 7,9 7,9 7,8 7,8 7,5 7,4 14,7 14,1 13,0 15,9 21,1 23,0 25,4 24,9 0,0 5,0 10,0 15,0 20,0 25,0 30,0 21
19 Sairaalafyysikoiden sijoittuminen virkoihin Liite 2. Sairaalafyysikot ry:n ennuste fyysikoiden (Ennuste sijoittumisesta 8/2005) virkoihin 8/ Eläkkeelle jääviä sairaalafyysikoita Pätevöityviä sairaalafyysikoita Päteviä reservissä 22
20 Liite 3. Sädehoitolaitteet OECD-maissa vuonna 2006 Maat Sädehoitolaitteet, miljoonaa asukasta kohti Alankomaat Australia 6,2 Belgia 12,8 Espanja 4,3 Irlanti 8 Islanti 13,1 Iso-Britannia 4,0* Italia Itävalta 4,8 Japani Kanada Korea 4,7 Kreikka Luxemburg 4,4 Meksiko 1,3 Norja Portugali 6,2 Puola 7 Ranska Ruotsi Saksa 4,7 Slovakia 10,2 Suomi 8,9 Sveitsi 10,2 Tanska 7,7 Tshekki 9 Turkki Unkari 2,8 Uusi-Seelanti 6,8 Yhdysvallat * arvio 23